SET ปิดบวกเกือบ 10 จุด นลท.คลายกังวลข้อพิพาทจีน-สหรัฐฯ หลังจีนเปิดกว้างเจรจาการค้าเสรี
SET ปิดบวกเกือบ 10 จุด นลท.คลายกังวลข้อพิพาทจีน-สหรัฐฯ หลังจีนเปิดกว้างเจรจาการค้าเสรี โดยดัชนีปิดตลาดวันนี้ ที่ระดับ 1,760.95 จุด บวก 9.68 จุด หรือ 0.55% มูลค่าการซื้อขาย 6.03 หมื่นล้านบาท
10 เม.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,760.95 จุด บวก 9.68 จุด หรือ 0.55% มูลค่าการซื้อขาย 6.03 หมื่นล้านบาท
10 หุ้นดันดัชนีวันนี้

ด้านนายชัยยศ จิวางกูร ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.กรุงศรี เปิดเผยกับ “ข่าวหุ้นธุรกิจออนไลน์” ว่าภาวะตลาดหุ้นไทยในวันนี้ปรับตัวเพิ่มขึ้นตามทิศทางตลาดรอบด้าน โดยปัจจัยหลักมาจากกรณีที่ นายสี จิ้นผิง ประธานาธิบดีจีนได้ขึ้นกล่าวสุนทรพจน์ในพิธีเปิดการประชุมโป๋อ่าว ฟอรั่ม ฟอร์ เอเชีย (BFA) ในวันนี้ โดยกล่าวว่า จีนจะใช้มาตรการสำคัญหลายมาตรการ เพื่อขยายขอบเขตการเข้าถึงตลาดจีนให้มากขึ้น
โดยนายสีกล่าวว่า เมื่อช่วงปลายปีที่แล้ว จีนได้ประกาศว่าจะใช้มาตรการต่างๆ เพื่อให้นักลงทุนต่างชาติสามารถเพิ่มเงินลงทุนในทุนเรือนหุ้นในธุรกิจภาคธนาคาร ธุรกิจหลักทรัพย์ และการประกัน
“จีนจะสร้างความเชื่อมั่นว่า มาตรการต่างๆเหล่านี้จะมีผลบังคับใช้จริง” นายสีกล่าว
ทั้งนี้ นายสีกล่าวว่า จีนจะเร่งการเปิดกว้างในอุตสาหกรรมประกัน ผ่อนคลายกฎข้อบังคับที่เข้มงวดเกี่ยวกับการจัดตั้งสถาบันการเงินต่างชาติในประเทศจีน และขยายขอบเขตทางธุรกิจของต่างชาติ รวมทั้งเปิดกว้างมากขึ้นในด้านความร่วมมือระหว่างตลาดการเงินของจีนและต่างชาติ
ส่วนในด้านการผลิตนั้น นายสีกล่าวว่า จีนได้เปิดกว้างในภาคการผลิตด้วยการยกเว้นกฎข้อบังคับบางส่วนให้กับอุตสาหกรรมรถยนต์ เรือ และเครื่องบิน
“ปัจจุบันอุตสาหกรรมเหล่านี้อยู่ในสถานะที่เปิดกว้าง ส่วนขั้นตอนต่อไปนั้น เราจะลดข้อจำกัดด้านการลงทุนของต่างชาติในอุตสาหกรรมเหล่านี้ให้เร็วที่สุด โดยเฉพาะอย่างยิ่งอุตสาหกรรมรถยนต์ “ นายสีกล่าว
โดยจากการกล่าวสุนทรพจน์ดังกล่าว ทำให้นักลงทุนคลายกังวลข้อพิพาทระหว่างจีน-สหรัฐฯ
สำหรับแนวโน้มภาวะตลาดฯในวันพรุ่งนี้ (11 เม.ย.) คาดว่าดัชนีจะรีบาวน์ต่อ พร้อมให้แนวรับ 1,750-1,755 จุด แนวต้าน 1,765-1,770 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT  มูลค่าการซื้อขาย 4,727.45 ล้านบาท ปิดที่ 552 บาท เพิ่มขึ้น 2 บาท
AOT มูลค่าการซื้อขาย 3,291.89 ล้านบาท ปิดที่ 72 บาท เพิ่มขึ้น 1.50 บาท
KTC มูลค่าการซื้อขาย 3,187.28 ล้านบาท ปิดที่ 318 บาท เพิ่มขึ้น 3 บาท
CPALL มูลค่าการซื้อขาย 3,181.47 ล้านบาท ปิดที่ 86.75 บาท ลดลง 1 บาท
EA มูลค่าการซื้อขาย 3,038.79 ล้านบาท ปิดที่ 36 บาท เพิ่มขึ้น 5.25 บาท
 
ตลาดหุ้นเอเชีย
